《金缕曲 将有洞庭之游，夜泛石湖作》
清代·戴延介

征雁飞何处。伴宵长、咿哑不断，一枝柔橹。酒醒衾凉灯更籺，谁问薄寒情绪。

正云水、荡成新句。今夜波平风更静，料水仙、不放鱼龙舞。

魂梦稳、好重作。湖烟消尽银蟾吐。谢盈盈、送我多情无语。

一枕游仙浑不觉，几被灵威邀去。蓦听得、天鸡催曙。

不借一双携得否，待明朝、料理登山具。看逸兴，又霞举。

作者简介：戴延介字受滋，号竹友，安徽休宁籍， 寄居吴门（今江苏苏州）。官卮部郎中。写兰竹，神韵超逸，书学黄坚，以意趣胜。著《银藤花馆词》。